I eftermiddag opstod der brand i en villa på Svenstrupvej i Vrå. Husets ejere var dog ikke hjemme, da ilden brændte huset ned til grunden.

Det var ved halv-to tiden, at politiet fik en melding om en kraftig røg fra en villa i Vrå. Både brandvæsen og politi rykkede ud og fandt hele huset optændt af flammer. Politiet vidste på daværende tidspunkt ikke om der var personer i huset eller ej. Det viste sig dog heldigvis at husets ejere ikke var hjemme. Huset er brændt ned til grunden, og hvad der er årsag til branden er endnu uvist.